તારા નામનો અર્થ થાય છે ચંદ્ર, જે અંધારામાં અજવાળુ ફેલાવે છે. અને આપણી દોસ્તીમાં એ રહ્યુ પણ છે, મારી ઘણી બધી પરિસ્થતિઓમાં તારી કહેલી વાતોએ અજવાળુ ફેલાવ્યું છે મારી સાથેની અમુક અંધારી ઘટનાઓમાં. ચિત્રો! તારા દોરેલા ચિત્રોએ મને સ્કૂલમાં જ અહેસાસ કરાવેલો કે ફેન્ટસીની દુનિયા કેટલી સુંદર હોય છે! સ્કૂલ પૂરી થયા પછી મેં તારા દોરેલા ચિત્રો જોયાં નથી, આઈ મિસ ધેમ, મારે એ ચિત્રોની દુનિયામાં ખોવાઈ જવું છે! મને ખબર છે કે એક કલાકારને ખૂબ ઓછા લોકો સમજતાં હોય છે, અને હું એ માટે તારો ખૂબ આભારી છુ કે જ્યારે મેં સ્કૂલમાં લખવાનું શરૂ કર્યુ ત્યારે તુ અને રવિ જ હતા મને સમજવા માટે કે લખવું એ ખૂબ સુંદર પ્રોસેસ છે, અને મારી એ સમયની લખેલી વાર્તાઓને મળેલા તારા રિવ્યૂ મારે માટે ફાઈનલ વર્ડિક્ટ હતા!! એ જ રીતે મને વિશ્વાસ છે કે તે પેઈન્ટિંગ છોડ્યા નહીં હોય, હમેંશા ચિત્રો બનાવતો રહેજે, આપણને ગમતું હોય એ કામ આપણે કરવું જ જોઈએ.